C 149/158
BG
Официален вестник на Европейския съюз
28.4.2023 г.
Сряда, 19 октомври 2022 r.
Текст, предложен от Комисията
Изменение
В тези актове за изпълнение се прави списък на съседните пристанища за трансбордиране на контейнери, разполо­ жени извън Съюза, но на по-малко от 300 морски мили от неговата територия, при които делът на транс­ бордирането на контейнери, измерен в 20-футова ек­ вивалентна единица, надвишава 65 % от общия обем на контейнерния трафик на това пристанище през послед­ ния дванадесетмесечен период, за който има налични съответни данни.
За целите на този списък контейнерите се считат за трансбордирани, когато се разтоварват от кораб на пристанището единствено с цел да бъдат натоварени на друг кораб.
Не се включват пристанища, разположени в трета държава, ефективно прилагаща мерки, които са също толкова амбициозни, колкото са и изискванията, определени в настоящия регламент.
Тези актове за изпълнение се приемат в съответствие с процедурата по разглеждане, посочена в член 27, пара­ граф 3.
Изменение 60 Предложение за регламент Член 2 — параграф 2 б (нов) Текст, предложен от Комисията
Изменение
По отношение на енергията, използвана при плавания, извършвани от пътнически кораби, различни от пътни­ чески круизни кораби, между пристанище на акостиране под юрисдикцията на държава членка и пристанище на акостиране под юрисдикцията на същата държава членка, разположено на остров с по-малко от 100 000 постоянни жители, както и по отношение на енергията, използвана по време на престоя в пристанище на акостиране на този остров, държавите членки могат да освободят определени маршрути и пристанища от прилагането на параграф 1, букви а) и б).
Държавите членки уведомяват Комисията за тези изключения преди влизането им в сила, а Комисията ги публикува в Официален вестник на Европейския съюз.
Такива изключения не се прилагат след 31 декември 2029 г.